CELEX: 52007PC0323
Language: mt
Date: 2007-06-13
Title: Proposta għal regolament tal-Kunsill li jemenda r-Regolament (KE) Nru 1947/2005, dwar l-assistenza nazzjonali moghtija mill-Finlandja għaż-żrieragħ u ż-żerriegħa taċ-ċereali {SEC(2007) 799}

Avviż Legali Importanti

|

52007PC0323

	[pic] | KUMMISSJONI TAL-KOMUNITAJIET EWROPEJ |Brussel 13.6.2007KUMM(2007) 323 finali2007/0109 (CNS)RAPPORT MILL-KUMMISSJONI LILL-KUNSILLdwar ir-riżultati ta’ l-assistenza awtorizzata fil-Finlandja għal ċerti kwantitajiet ta’ żrieragħ u ċerti kwantitajiet ta’ żerriegħa taċ-ċerealiProposta għalREGOLAMENT TAL-KUNSILLli jemenda r-Regolament (KE) Nru 1947/2005, dwar l-assistenza nazzjonali moghtija mill-Finlandja għaż-żrieragħ u ż-żerriegħa taċ-ċereali(preżentata mill-Kummissjoni) {SEC(2007) 799}WERREJ1. INTRODUZZJONI 32. IS-SISTEMA TA’ ASSISTENZA NAZZJONALI GħAL PRODUZZJONI TAż-żERRIEGħA 32.1. Assistenza għaż-żerriegħa taċ-ċereali 32.2. Assistenza għaż-żrieragħ tal-ħaxix/tas-silla 42.2.1. Produzzjoni 42.2.2. Implimentazzjoni 52.2.3. Modifika ta’ l-assistenza 52.2.4. Divrenzjar fl-assistenza għal kull reġjun 52.2.5. Varjetajiet ta’ żrieragħ f’kull speċi eliġibbli għal assistenza (Anness V) 62.2.6. Silla ħamra (‘ Trifolium pratense L. ’) – Anness VI, Tabella 1 62.2.7. Il-Ħaxix ta’ l-għalf (‘ Phleum pratense L. ’) – Anness VI, Tabella 2 62.2.8. Żwien tal-bur (‘ Festuca pratensis huds. ’) – Anness VI, Tabella 3 72.2.9. Sieq is-serduq (‘ Dactilis glomerata L. ’) – Anness VI, Tabella 4 72.2.10. Sikrana (‘ Lolium perenne L. ’) – Anness VI, Tabella 5 73. L-IMPORTAZZJONI TA’ żERRIEGħA FIL-FINLANDJA 83.1. L-importazzjoni taż-żerriegħa taċ-ċereali – Anness VII – Tabelli 1 u 2 83.2. L-importazzjoni taż-żrieragħ tal-ħaxix/tas-silla – Anness VII – Tabella 3 84. SKEMI OħRA TA’ ASSISTENZA FIL-FINLANDJA 85. ASPETTI TA' PRODUZZJONI TA’ żRIERAGħ TAL-HAXIX/TAS-SILLA FIL-FINLANDJA U FL-UE-15, KOLLHA KEMM HI 96. SKEMA TA’ PAGAMENT UNIKU 107. SOMMARJU U OSSERVAZZJONIJIET 107.1. Bażi legali 107.2. L-implimentazzjoni tas-sistema 107.3. Skemi oħra ta’ assistenza 107.4. Skema ta’ Pagament Uniku 117.5. Multiplikazzjoni f’pajjiżi oħra 117.6. Il-produzzjoni taż-żerriegħa taċ-ċereali 117.7. Importazzjonijiet fil-Finlandja 118. PROPOSTA 12Nota: | L-Annessi msemmijin f’dan ir-rapport jinsabu f’dokument ta' ħidma tal-persunal tal-Kummissjoni li hu mehmuż ma’ dan ir-rapport (http://ec.europa.eu/agriculture/markets/seeds/index_en.htm) |RAPPORT MILL-KUMMISSJONI LILL-KUNSILLdwar ir-riżultati ta’ l-assistenza awtorizzata fil-Finlandja għal ċerti kwantitajiet ta’ żrieragħ u ċerti kwantitajiet ta’ żerriegħa taċ-ċereali1. INTRODUZZJONISkond l-Artikolu 8 tar-Regolament tal-Kunsill (KEE) Nru 2358/71[1], id-Deċiżjoni tal-Kummissjoni 2001/60/KE tad-9 ta’ Jannar 2001[2] awtorizzat lill-Finlandja tagħti assistenza għaż-żerriegħa taċ-ċereali sal-31 ta’ Diċembru 2005 (ara l-Anness I), u d-Deċiżjoni tal-Kummissjoni 2001/61/KE tad-9 ta’ Jannar, 2001,[3] awtorizzat lill-Finlandja tagħti assistenza għaż-żrieragħ ta’ Silla ħamra, Ħaxix ta’ l-għalf, Żwien tal-bur, Sieq is-serduq u Sikrana sal-31 ta’ Diċembru 2005 (ara l-Anness II).Skond l-Artikolu 8(2) tar-Regolament tal-Kunsill (KE) Nru 1947/2005, il-Kummissjoni għandha qabel l-1 ta’ Jannar 2006, abbażi ta’ tagħrif mogħti minn qabel mill-Finlandja, tibgħat rapport lill-Kunsill dwar ir-riżultati ta’ l-assistenza awtorizzata għal ċerti kwantitajiet ta’ żrieragħ u għal ċerti kwantitajiet ta’ żerriegħa taċ-ċereali, kif ukoll kull proposta oħra meħtieġa.Dan ir-rapport huwa bbażat fuq it-tagħrif mogħti regolarment mill-awtoritajiet Finlandiżi.2. IS-SISTEMA TA’ ASSISTENZA NAZZJONALI GħAL PRODUZZJONI TAż-żERRIEGħAIż-żewġ awtorizzazzjonijiet ikopru esklussivament varjetajiet ta’ ċereali u varjetajiet ta’ ħaxix/silla elenkati fil-katalgu Finlandiż u li, ħlief għal kwantitajiet żgħar ikkoltivati fir-reġjuni mal-fruntiera tal-Finlandja, jitkabbru biss f’dak l-Istat Membru.L-awtorizzazzjoni għall-assistenza għaż-żerriegħa taċ-ċereali tiffissa limitu ogħla għal kwantità eliġibbli ta’ 100 000 tunnellata metrika u livell massimu ta’ assistenza ta’ EUR 2,523 miljun għal kull 100 kilogramma, li jirrappreżentaw ammont massimu ta’ EUR 2,523 miljun (ara l-Anness I).Għall-assistenza għall-produzzjoni taż-żrieragħ tal-ħaxix/silla l-awtorizzazzjoni tiffissa għal kull speċi limitu ogħla ta’ assistenza għal kull ettaru u għaż-żona eliġibbli, li jirrappreżenta ammont massimu ta’ EUR 1,814-il miljun (ara l-Anness II).2.1. Assistenza għaż-żerriegħa taċ-ċerealiMatul il-perjodu 2000–2005 l-produzzjoni taż-żerriegħa taċ-ċereali żdiedet bi 23%, minn 57 309 tunnellata metrika għal 70 531 tunnellata metrika.Matul l-istess perjodu, il-produzzjoni taż-żerriegħa tax-xgħir żdiedet bi 62%, tal-qamħ tar-Rebbiegħa b’163% u tal-qamħ tal-Ħarifa b’70%. Il-produzzjoni taż-żerriegħa tal-ħafur, minn naħa l-oħra, naqset bi 32%, bħall-produzzjoni taż-żerriegħa tas-segala li naqset b’10%.It-Tabella 1 tinkludi t-tagħrif li wasal mill-awtoritajiet Finlandiżi. Tkopri l-perjodu 2000–2005.Tabella 1 Produzzjoni ċertifikata taż-żerriegħa taċ-ċereali (f’tunnellati metriċi) fil-Finlandja fis-snin 2000 sa 2005Filwaqt li l-livell ta’ l-assistenza hu ffissat għal kull 100 kg, l-assistenza medja stmata għal kull ettaru għall-perjodu 2000 sa 2005 hija ta’ madwar €68/ettaru, u t-tendenza qed togħla, kif jidher fit-Tabella 2.Tabella 2 Stima tal-livell ta’ l-assistenza għaż-żerriegħa taċ-ċereali għal kull ettaru abbażi tar-rendita medja storika u livell ta’ assistenza ta’ EUR 2,523 għal kull 100 kgMatul il-perjodu 2000–2005, il-livell medju tar-rendita għall-produzzjoni taż-żerriegħa taċ-ċereali żdied b’44%, u għalhekk il-livell ta’ l-assistenza għal kull ettaru kellu l-istess żvilupp.Il-varjetajiet ta’ żerriegħa taċ-ċereali li rċevew assistenza nazzjonali bejn l-2000 u l-2005 huma inklużi fl-Anness III. Mil-lista jidher li l-għadd ta’ varjetajiet, b’mod partikolari tax-xgħir, żdied b’mod sinifikanti.2.2. Assistenza għaż-żrieragħ tal-ħaxix/tas-silla2.2.1. ProduzzjoniIl-produzzjoni taż-żerriegħa tal-ħaxix/tas-silla għall-perjodu 2000 sa 2005 naqset mill-ogħla livell ta’ 4 685 tunnellata metrika fl-2001 għall-aktar livell baxx ta’ 1 654 tunnellata metrika fl-2004, l-aktar minħabba varjazzjonijiet meteoroloġiċi. Madankollu, kif jidher mit-Tabella 3 l-produzzjoni fl-2004 kienet taħt il-medja ta’ sitt snin ta’ madwar 3 163 tunnellata metrika. Il-ħaxix ta’ l-għalf hija l-ispeċi l-aktar importanti.Tabella 3 Produzzjoni ċertifikata taż-żrieragħ tal-ħaxix/tas-silla (tunnellati metriċi) fil-Finlandja fis-snin 2000 sa 2005Speċi | 2000 | 2001 | 2002 | 2003 | 2004 | 2005 | bidla % 2000–2005 |Silla ħamra | 53 | 125 | 68 | 62 | 4 | 52 | –2% |Ħaxix ta’ l-għalf | 2 151 | 3 781 | 3 541 | 2 594 | 1 319 | 1 908 | –11% |Żwien tal-bur | 423 | 732 | 468 | 454 | 318 | 700 | 66% |Sieq is-serduq | 6 | 3 | 0 | 2 | 0 | 0 |Ħaxix tas-Segala | 45 | 44 | 31 | 38 | 13 | 43 | –6% |Total | 2 678 | 4 685 | 4 108 | 3 150 | 1 654 | 2 703 | 1% |Sors: ikkomunikat mill-Finlandja |2.2.2. ImplimentazzjoniMatul il-perjodu 2000–2005, l-awtoritajiet Finlandiżi introduċew, fuq inizjattiva tagħhom stess, xi aġġustamenti għas-sistemi għall-għoti ta’ l-assistenza, jiġifieri modifika ta’ l-assistenza għal kull ettaru fil-każ ta’ eċċess taż-żona massima awtorizzata u divrenzjar fil-livell ta’ assistenza għal kull reġjun.2.2.3. Modifika ta’ l-assistenzaF’diversi okkażjonijiet matul il-perjodu 2000–2005, iż-żona approvata mill-Finlandja, u li fuqha kienu jitkabbru ż-żrieragħ, eċċediet iż-żona massima indikata fid-Deċiżjoni tal-Kummissjoni 2001/61/KE.Għat-tqassim ta’ l-assistenza f’każ bħal dan ġew użati żewġ metodi.Għall-ewwel, matul il-perjodu 2000 sa 2002, kull pakkett finanzjarju kien ikkalkolat permezz tal-multiplikazzjoni taż-żona massima bl-assistenza massima għal kull ettaru kif definit fid-Deċiżjoni tal-Kummissjoni. Dak il-pakkett imbagħad, ġie diviż biż-żona nazzjonali approvata, li tkun eċċediet iż-żona massima awtorizzata, bir-riżultat li kien jitnaqqas il-livell ta’ l-assistenza għal kull ettaru.Fl-2003 ddaħħal il-kunċett tal-koeffiċjent ta’ unità ta’ assistenza li kien definit bħala “dak il-proporzjon ta’ daqs ta’ unità eliġibbli għal assistenza u s-suġġett ta’ applikazzjoni għal assistenza, li għalih titħallas assistenza”.Fil-każ ta’ eċċess taż-żona massima nazzjonali, iż-żona eliġibbli għall-assistenza kienet tiġi kkalkolata bl-użu tal-koeffiċjent ta’ unità ta’ assistenza u billi tonqos b’mod lineari ż-żona approvata ta’ l-applikanti kollha.Fil-prattika, l-użu tal-koeffiċjent ta’ unità ta’ assistenza ta’ inqas minn wieħed jirriżulta f’livell ta’ bidwi individwali, f’assistenza mogħtija biss għal parti ta’ kull ettaru li għalih tkun saret applikazzjoni.2.2.4. Divrenzjar fl-assistenza għal kull reġjunFl-2004 u l-2005 l-livell ta’ l-assistenza mogħtija lill-produtturi taż-żrieragħ varja skond ir-reġjun (ara l-Anness IV). Il-livell ta’ l-assistenza kien maqsum f’żewġ kategoriji: kategorija waħda għar-reġjuni A u B fin-Nofsinhar tal-Finlandja u kategorija oħra għar-reġjuni C1 sa C4, fil-parti tat-Tramuntana tal-Finlandja.Ir-raġuni li għaliha ġie stabbilit divrenzjar reġjonali kienet l-introduzzjoni ta’ pagamenti nazzjonali addizzjonali għall-iskema agroambjentali applikabbli biss fir-reġjuni A u B u konsegwentement biex jiġi evitat kumpens żejjed.2.2.5. Varjetajiet ta’ żrieragħ f’kull speċi eliġibbli għal assistenza (Anness V)Matul il-perjodu 2000–2005 l-lista ta’ varjetajiet ta’ żrieragħ f’kull speċi li ħadet assistenza nazzjonali awtorizzata espandiet b’mod konsiderevoli l-iktar għall-Ħaxix ta’ l-għalf u s-Silla ħamra.Għall-perjodu 2000 sa 2005, l-evoluzzjoni ta’ kull speċi assistita, id-dettalji tal-produzzjoni, iż-żona approvata wara spezzjoni, ir-rendita, iż-żona li tikkorrispondi ma’ l-assistenza massima u l-assistenza għal kull ettaru jidhru fl-Anness VI. Analiżi ta’ din id- data twassal għall-kummenti fil-paragrafi li ġejjin. Fl-analiżi ssir referenza għal-livell tar-rendita medja ta’ UE-15, li jidher fl-Anness VIII, Tabella 1.2.2.6. Silla ħamra (‘Trifolium pratense L.’) – Anness VI, Tabella 1Matul is-snin 2000 sa 2005 kien hemm varjazzjoni sostanzjali fil-kwantità totali ta’ Silla ħamra mkabbra fil-Finlandja, minn 125 tunnellata metrika fl-2001 għal 4 tunnellati metriċi fl-2004. L-inżul huwa dovut l-aktar għal tnaqqis drammatiku fir-rendita (188 għal 10 kg/ettaru) u, fi grad wisq inqas, għal tnaqqis fiż-żona.Il-livell medju tar-rendita fl-UE-15 matul il-perjodu 2000–2005 varja minn 260 kg/ettaru fl-2004 għal 380 kg/ettaru fl-2000.Barra minn hekk, iż-żona approvata wara spezzjoni eċċediet iż-żona massima awtorizzata b'darbtejn, fl-2001 u fl-2002, u rriżultat f’livell ta’ assistenza mnaqqas għal kull ettaru.2.2.7. Il-Ħaxix ta’ l-għalf (‘Phleum pratense L.’) – Anness VI, Tabella 2Il-produzzjoni tal-Ħaxix ta’ l-għalf kienet tvarja ukoll fil-perjodu 2000 sa 2005, minn 3 781 tunnellata metrika fl-2001 għal 1 319-il tunnellata metrika fl-2004. Il-varjazzjoni kemm fir-rendita, kif ukoll fiż-żona, wasslu għal disparità fil-volum tal-produzzjoni. Ir-rendita varjat minn 527 kg/ettaru fl-2001 għal 236 kg/ettaru fl-2004.Bħala medja, il-livell tar-rendita fl-UE-15 matul il-perjodu 2000–2005 varja bejn 280 kg/ettaru u 530 kg/ettaru. Il-livelli tal-ġbir għall-produzzjoni tal-Ħaxix ta’ l-għalf fil-Finlandja jistgħu kważi jitqabblu maċ-ċifri medji ta’ l-UE-15 matul dawk is-snin.Barra minn hekk, iż-żona approvata wara spezzjoni li fuqha kien jitkabbar il-Ħaxix ta’ l-għalf eċċediet iż-żona massima awtorizzata mid-Deċiżjoni tal-Kummissjoni 2001/61/KE matul il-perjodu kollu, l-aktar fis-snin 2001, 2002 u 2003, meta ż-żona eċċediet iż-żona massima awtorizzata b’iktar minn 40%.L-eċċess taż-żona massima awtorizzata wassal għal tnaqqis fl-assistenza għal kull ettaru fil-perjodu 2000–2002. Mill-2003 beda jsir użu minn koeffiċjent ta’ unità ta’ assistenza, li kien 0,70 fl-2003, 0,89 fl-2004 u 0,97 fl-2005.2.2.8. Żwien tal-bur (‘Festuca pratensis huds.’) – Anness VI, Tabella 3Il-produzzjoni taż-żerriegħa taż-żwien tal-bur varjat minn massimu ta’ 732 tunnellata metrika fl-2001 għal 318-il tunnellata metrika fl-2004.Ċifri tal-ġbir matul il-perjodu 2000–2005 juru ċerta volatilità, b’rendita tvarja minn 444 kg/ettaru fl-2001 għal madwar 200 kg/ettaru fl-2004.Il-livell medju tar-rendita fl-UE-15 matul il-perjodu 2000–2005 varja bejn 530 kg/ettaru u 750 kg/ettaru.Barra minn hekk, iż-żona approvata wara spezzjoni eċċediet iż-żona massima awtorizzata kull sena, b’eċċess sostanzjali fl-2003 ta’ iktar minn 44%.Fl-2000–2002 dan wassal għal livell ta’ assistenza mnaqqas. Intuża koeffiċjent ta’ unità ta’ assistenza ta’ 0,68 fl-2003, 0,75 fl-2004 u 0,74 fl-2005.2.2.9. Sieq is-serduq (‘Dactilis glomerata L.’) – Anness VI, Tabella 4Il-produzzjoni varjat minn 6 tunnellati metriċi fl-2000 għal xejn fl-2004 u fl-2005.Il-livelli ta' rendita taż-żerriegħa ta’ Sieq is-serduq varjaw minn 339 kg/ettaru fl-2003 għal 23 kg/ettaru fl-2002.Bħala medja fl-UE-15, il-livelli ta' rendita varjaw minn 790 kg/ettaru għal 1 020 kg/ettaru matul il-perjodu 2000–2005.Matul il-perjodu 2000–2003 ż-żona approvata wara spezzjoni għal produzzjoni ta’ żerriegħa ta’ Sieq is-serduq baqgħet fiż-żona massima indikata fid-Deċiżjoni tal-Kummissjoni 2001/61/KE, u fl-2004 u fl-2005 ma kien hemm ebda żona approvata. Bħala riżultat, il-livell ta’ assistenza għal kull ettaru baqa’ ma nbidilx matul il-perjodu 2000–2003.L-interess fil-produzzjoni ta’ żerriegħa ta’ Sieq is-serduq jidher li qed jonqos.2.2.10. Sikrana (‘Lolium perenne L.’) – Anness VI, Tabella 5Il-produzzjoni varjat minn 45 tunnellata metrika fl-2000 għal 13-il tunnellata metrika fl-2004.Ir-rendita taż-żerriegħa tas-sikrana fil-Finlandja varjat bejn 651 kg/ettaru fl-2001 u 180 kg/ettaru fl-2004.Fl-UE-15, il-livelli medji ta' rendita matul il-perjodu 2000–2005 varjaw bejn 1 090 kg/ettaru u 1 510 kg/ettaru.Għall-perjodu 2000–2005, iż-żona approvata wara spezzjoni baqgħet sew fiż-żona massima stabbilita fid-Deċiżjoni tal-Kummissjoni. L-assistenza mogħtija għal kull ettaru baqgħet ma nbidlitx u kienet fil-livell massimu.3. L-IMPORTAZZJONI TA’ żERRIEGħA FIL-FINLANDJA3.1. L-importazzjoni taż-żerriegħa taċ-ċereali – Anness VII – Tabelli 1 u 2L-importazzjoni taż-żerriegħa taċ-ċereali żdiedet minn 39 tunnellata metrika fl-2000 għal 118-il tunnellata metrika fl-2004 iżda niżlet għal 5 tunnellati metriċi fl-2005 (Anness VII, Tabella 1).Il-perċentwal ta’ importazzjoni/produzzjoni fl-2000 kien ta’ 0,07%; fl-2005 dak il-perċentwal kient ukoll aktar baxx.Il-kwantità totali ta’ żerriegħa taċ-ċereali ċertifikata li kienet disponibbli fis-suq Finlandiż, il-produzzjoni lokali u l-importazzjoni (ebda żrieragħ taċ-ċereali ma kienu esportati) kienu f’livell ta’ 57 347 tunnellata metrika fl-2000 u 70 536 tunnellata metrika fl-2005 (Anness VII, Tabella 2).L-importazzjoni taż-żerriegħa taċ-ċereali fil-Finlandja esperjenzat xi tkabbir matul parti mill-perjodu kopert, b’żieda temporanja f’daqqa fl-2003, iżda tirrappreżenta parti żgħira ħafna, ukoll fl-2003, tal-kwantità totali ta’ żerriegħa taċ-ċereali disponibbli fis-suq Finlandiż.3.2. L-importazzjoni taż-żrieragħ tal-ħaxix/tas-silla – Anness VII – Tabella 3L-importazzjoni taż-żrieragħ tal-ħaxix/tas-silla esperjenzat tnaqqis konsiderevoli matul il-perjodu 2000–2005. Il-kwantità kollha niżlet b’79% minn 712-il tunnellata metrika fl-2000 għal 152 tunnellata metrika fl-2005. L-aktar livell baxx ta’ 142 tunnellata metrika ntlaħaq fl-2002. Dan l-inżul huwa dovut l-aktar għal tnaqqis fl-importazzjoni ta' żrieragħ tal-Ħaxix ta’ l-għalf u taż-Żwien tal-bur.Il-produzzjoni taż-żerriegħa tal-ħaxix ċertifikata fil-Finlandja matul il-perjodu 2000–2005 kienet f’livell ta’ 2 678 tunnellata metrika fl-2000 u f’livell ta’ 2 703 tunnellati metriċi fl-2005. Is-sehem ta’ l-importazzjoni laħaq għal 27%, 5% u 6% rispettivament tal-produzzjoni lokali taż-żrieragħ tal-ħaxix/tas-silla fl-2000, fl-2003 u fl-2005.Abbażi tad- data fit-Tabella 4 fl-Anness VII, jidher ċar miż-żieda fl-importazzjonijiet fl-2004, li l-importazzjonijiet ssostitwixxew parzjalment in-nuqqas fil-produzzjoni lokali matul dik l-istess sena. F’dawn iċ-ċirkostanzi huwa raġonevoli li wieħed jissuġġerixxi li ż-żerriegħa destinata għas-suq Finlandiż tista’ titkabbar barra l-Finlandja.Fl-aħħarnett, il-fatt li l-produzzjoni lokali taż-żrieragħ tal-ħaxix/tas-silla tista’ tkun sostitwita bl-importazzjonijiet meta l-produzzjoni lokali tkun baxxa juri li l-produzzjoni lokali tikkompeti ma’ l-importazzjonijiet għall-istess swieq.4. SKEMI OħRA TA’ ASSISTENZA FIL-FINLANDJASistemi ta’ assistenza bbażati fuq l-Att ta’ AdeżjoniAbbażi ta’ l-Artikolu 143 ta’ l-Att ta’ Adeżjoni, inħolqot skema ta’ assistenza nazzjonali fit-tul għall-Finlandja u għall-Iżvezja biex jagħmlu tajjeb għall-kundizzjonijiet klimatiċi (Assistenza Nordika). Fil-Finlandja din l-iskema tapplika għar-reġjuni C1 sa C4 (ara l-Anness IV) u l-assistenza tiżdied aktar ma wieħed jersaq lejn it-Tramuntana. Titħallas individwalment, għal kull ettaru jew bħala primjum tal-qatla fir-reġjuni C3 u C4.Abbażi ta’ l-Artikolu 141 ta’ l-Att ta’ Adeżjoni, hemm skema ta’ assistenza li tħalli li tingħata assistenza nazzjonali transitorja u degressiva fir-reġjuni A u B (ara l-Anness IV) għas-setturi tal-bhejjem u ortikolu. L-assistenza hija waħda ta’ investiment b’intensitajiet ogħla mis-soltu, kif ukoll assistenza finanzjarja.Skemi oħra ta’ assistenzaBarra mill-iskemi msemmija hawn fuq, kien hemm ukoll skema ta’ assistenza agroambjentali nazzjonali fil-Finlandja. Id-Deċiżjoni skond l-Artikolu 141 appoġġat assistenza addizzjonali agroambjentali fil-forma ta’ ħlasijiet bħala inċentiv sa 130% tal-ħlas bażiku. Il-ħlasijiet bħala inċentiv kienu b’żieda mal-ħlasijiet agroambjentali ko-finanzjati u kienu jvarjaw skond l-uċuħ tar-raba’.Fl-aħħarnett, f’Marzu 2005 kienet ġiet approvata skema ta’ Żona Anqas Vantaġġata (LFA). Din l-iskema tħalli li jingħata ħlas bażiku u, f’ċerti każijiet, ħlas addizzjonali għal żoni eliġibbli għall- allowance kofinanzjata bħala kumpens. Dawn il-ħlasijiet huma b’żieda ma’ l- allowances kofinanzjati bħala kumpens.L-Anness XI jagħti stampa ġenerali ta' l-għajnuna finanzjarja minn diversi programmi, minbarra l-assistenza nazzjonali għat-tkabbir taż-żrieragħ tal-ħaxix/tas-silla u taż-żerriegħa taċ-ċereali, li produttur jista’ jirċievi fl-2005.5. ASPETTI TA' PRODUZZJONI TA’ żRIERAGħ TAL-HAXIX/TAS-SILLA FIL-FINLANDJA U FL-UE-15, KOLLHA KEMM HIL-Anness VIII jagħti stampa ġenerali fuq il-produzzjoni, il-prezzijiet medji u r-renditi fil-medju fl-UE-15 matul il-perjodu 2000–2005. L-Anness jinkludi wkoll paragun ma’ data Finlandiża.Abbażi ta’ dik il-ħarsa ġenerali jista’ jingħad li:-  ir-renditi taż-żerriegħa Finlandiża huwa fil-biċċa l-kbira taħt il-medja ta’ l-UE-15 ħlief għall-Ħaxix ta’ l-għalf li bħala medja huwa simili (Anness VIII, Tabella 1);-  il-prezzijiet medji Finlandiżi huma ġeneralment ogħla mil-livelli medji ta’ l-UE-15 speċjalment għas-Silla ħamra (Anness VIII, Tabella 2);-  id-dħul tas-suq Finlandiż mill-produzzjoni taż-żerriegħa ġeneralment huwa taħt il-medja ta’ l-UE-15 (Anness VIII, Tabella 3);-  l-assistenza medja Finlandiża, inkluża l-assistenza ta’ l-UE u dik nazzjonali għall-perjodu 2000 sa 2004, għal kull ettaru għall- produzzjoni taż-żerriegħa, taqbeż sewwa l-medja ta’ l-UE-15, bl-eċċezzjoni ta’ Sieq is-serduq (Anness VIII, Tabella 6);-  id-dħul totali Finlandiż (inklużi s-suq u l-assistenza) għall-produzzjoni taż-żerriegħa għall-perjodu 2000 sa 2004, għal kull ettaru huma fil-parti l-kbira tas-snin ogħla mill-medja ta’ l-UE-15 għas-Silla ħamra u l-Ħaxix ta’ l-għalf, iżda ġeneralment taħt il-medja ta’ l-UE-15 għall-Żwien tal-bur u s-Segala . Id- data għal Sieq is-serduq fil-Finlandja mhix biżżejjed biex titqabbel maċ-ċifri ta’ l-UE-15 (Anness VIII, Tabella 7).6. SKEMA TA’ PAGAMENT UNIKUMill-bidu ta’ l-2006 il-Finlandja bdiet tapplika l-Iskema ta' Pagament Uniku, u tapplika mudell dinamiku ibridu reġjonali. Il-Finlandja hija maqsuma fi tliet reġjuni u madwar 80% ta’ l-għajnuna mill-Politika Agrikola Komuni (PAK) tiġi trasferita għall-ħlas bir-rata uniformi reġjonali. Fl-istess waqt, ċerti ħlasijiet jibqgħu akkoppjati u jitħallsu biex jikkomplementaw il-ħlasijiet bir-rata uniformi. L-għan hu li jkun hemm ħlas bir-rata uniformi inklużiva għas-settur kollu fl-2016, billi jitnaqqas ftit ftit il-livell ta’ ħlasijiet komplementari.L-assistenza kollha għal uċuħ tar-raba’ li jinħarat u l-assistenza Komunitarja għaż-żrieragħ hija diżakkoppjata bis-sħiħ, ħlief għall-produzzjoni taż-żrieragħ tal-Ħaxix ta’ l-għalf ( Phleum pratense L. ) li l-assistenza għaliha tibqa’ akkoppjata f'konformità ma' l-Artikolu 99 tar-Regolament tal-Kunsill (KE) Nru 1782/2003. Aktarx li ż-żamma ta’ l-assistenza akkoppjata għall-produzzjoni tal-Ħaxix ta’ l-għalf tiżgura livell għoli kontinwu ta’ produzzjoni taż-żrieragħ tal-Ħaxix ta’ l-għalf fil-Finlandja.7. SOMMARJU U OSSERVAZZJONIJIET7.1. Bażi legaliId-dispożizzjoni tar-Regolament bażiku li ddaħħal bl-Att ta’ Adeżjoni, li tawtorizza lill-Finlandja tagħti assistenza nazzjonali tidher li hija ta’ natura transitorja minħabba li t-test jippermetti lill-Kummissjoni li tibgħat lill-Kunsill mhux biss rapport iżda wkoll “kull proposta neċessarja” li jkollha x’taqsam ma’ l-iskema nazzjonali ta’ assistenza.7.2. L-implimentazzjoni tas-sistemaIl-Finlandja hija awtorizzata tagħti assistenza lil dawk li jkabbru fil-limiti taż-żoni u l-ammonti stabbiliti fid-Deċiżjonijiet 2001/60/KE u 2001/61/KE.Fl-2000–2002 l-assistenza tidher li tqassmet maż-żona kollha tal-produzzjoni, li xi drabi eċċediet iż-żona awtorizzata u wasslet għal livell ta’ assistenza mnaqqas. Wara l-2002, intuża l-metodu tal-koeffiċjent ta’ unità ta’ assistenza.7.3. Skemi oħra ta’ assistenzaIl-biċċa l-kbira ta' l-iskemi msemmija fil-Kapitolu 4, ħlief għall-iskema bbażata skond l-Artikolu 141 ta’ l-Att ta’ Adeżjoni, huma primarjament maħsuba biex jagħmlu tajjeb għall-kundizzjonijiet klimatiċi diffiċli li fihom ikollhom jaħdmu l-bdiewa Finlandiżi.Għaldaqstant, il-motivazzjoni għall-introduzzjoni ta’ ħafna minn dawk l-iskemi u l-assistenza nazzjonali għall-produzzjoni taż-żrieragħ huma l-istess, u n-natura kumulattiva ta’ l-iskemi ta’ assistenza introdotti minħabba raġunijiet klimatiċi hija ċara. Peress li l-iskemi ta’ assistenza għandhom l-istess skop, jeħtieġ li titqies mill-ġdid ir-relazzjoni bejn l-iskema nazzjonali ta’ assistenza għaż-żrieragħ u ż-żerriegħa taċ-ċereali (li ilha hemm 12-il sena) u l-iskemi l-oħra ta’ assistenza.7.4. Skema ta’ Pagament UnikuIl-Finlandja għażlet li tapplika mudell dinamiku ibridu reġjonali mill-1 ta’ Jannar, 2006, biex b’hekk il-ħlasijiet ta’ assistenza tal-Komunità għal uċuħ tar-raba’ li jinħarat u għas-settur taż-żrieragħ ma baqgħux akkoppjati ħlief għaż-żrieragħ tal-Ħaxix ta’ l-għalf li l-assistenza għalih tibqa’ akkoppjata. Li l-iskema ta’ assistenza nazzjonali għall-produzzjoni taż-żrieragħ u ż-żerriegħa taċ-ċereali titkompla b’mod indefinit ifisser li l-akkoppjament mill-ġdid tas-settur isir permanenti u jista’ jġib fix-xejn il-vantaġġi tar-riforma ta’ l-2003. Jista’ jkun hemm ukoll implikazzjonijiet ta’ l-Organizzazzjoni Dinjija tas-Saħħa (WTO).Barra minn hekk, iż-żerriegħa tal-Ħaxix ta’ l-għalf hija mmultiplikata fil-Finlandja f’kundizzjonijiet kważi mill-aqwa u pjuttost kompetittivi. Li jibqa’ jkun hemm l-assistenza akkoppjata għall-produzzjoni tal-Ħaxix ta’ l-għalf x'aktarx li jassigura livell għoli kontinwu tal-produzzjoni taż-żrieragħ tal-Ħaxix ta’ l-għalf fil-Finlandja.7.5. Multiplikazzjoni f’pajjiżi oħraAbbażi taż-żieda fl-importazzjoni taż-żrieragħ tal-ħaxix/tas-silla matul l-2004, sena li fiha l-produzzjoni kienet naqset ħafna u kien hemm żieda qawwija fl-importazzjoni taż-żerriegħa taċ-ċereali fl-2003, jidher li jkun possibbli li jiġu mmultiplikati ż-żrieraġħ tal-ħaxix/tas-silla u ż-żerriegħa taċ-ċereali, destinati għas-suq Finlandiż u għall-kundizzjonijiet speċifiċi klimatiċi tiegħu, 'il barra mill-Finlandja.7.6. Il-produzzjoni taż-żerriegħa taċ-ċerealiIl-produzzjoni taż-żerriegħa taċ-ċereali wriet xejra ta’ tkabbir matul il-perjodu 2000–2005. Barra minn hekk, il-livell medju tar-rendita għall-produzzjoni ta’ żerriegħa taċ-ċereali żdied b’44%, u, għalhekk, il-livell ta’ assistenza għal kull ettaru kellu l-istess żvilupp.Barra dan, l-għadd ta’ varjetajiet li jirċievu l-assistenza nazzjonali żdied b’mod sostanzjali matul il-perjodu 2000–2005.7.7. Importazzjonijiet fil-FinlandjaMatul il-perjodu 2000 sa l-2005 il-kwantità ta’ żerriegħa taċ-ċereali importata kienet f’livell baxx ħafna. Il-volum żdied kemmxejn tul dan il-perjodu iżda waqa’ għal livell baxx ħafna fl-2005.Matul il-perjodu 2000 sa 2005, il-kwantitajiet ta’ żrieragħ importati tal-ħaxix/tas-silla waqgħu b’79% u kienu jlaħħqu 6% tal-produzzjoni lokali.Il-fatt li l-produzzjoni lokali tista’ tiġi sostitwita b’importazzjonijiet meta l-produzzjoni lokali tkun baxxa juri li l-produzzjoni lokali tikkompeti ma’ l-importazzjonijiet għall-istess swieq.Għaldaqstant ma jistax jiġi eskluż li l-assistenza nazzjonali għall-produzzjoni taż-żrieragħ u ż-żerriegħa taċ-ċereali hija ta’ xkiel għall-importazzjoni, billi tagħmel il-produzzjoni taż-żerriegħa Finlandiża artifiċjalment kompetittiva kontra l-importazzjonijiet minn Stati Membri oħrajn.8. PROPOSTAAbbażi tar-riżultat ta’ dan ir-rapport, qed tinhemeż proposta għal Regolament tal-Kunsill.Il-miżuri proposti ma għandhom l-ebda impatt fuq il-baġit ġenerali tal-Komunitajiet Ewropej.MEMORANDUM TA’ SPJEGAZZJONISkond l-Artikolu 8(2) tar-Regolament tal-Kunsill (KE) Nru 1947/2005 l-Kummissjoni għandha tibgħat lill-Kunsill rapport dwar ir-riżultati ta’ l-assistenza nazzjonali awtorizzata fil-Finlandja għal ċerti kwantitajiet ta’ żrieragħ u għal ċerti kwantitajiet ta’ żerriegħa taċ-ċereali flimkien ma’ kull proposta meħtieġa.Il-konklużjonijiet tar-riżultati ta’ l-assistenza mogħtija fil-Finlandja għall-produzzjoni taz-żrieragħ u ż-żerriegħa taċ-ċereali ġew ippreżentati b'mod ċar fir-rapport “dwar ir-riżultati ta’ l-assistenza awtorizzata fil-Finlandja għal ċerti kwantitajiet ta’ żrieragħ u ċerti kwantitajiet ta’ żerriegħa taċ-ċereali”. Ir-rapport jiddeskrivi l-iżviluppi fis-setturi taż-żrieragħ u ż-żerriegħa taċ-ċereali fil-Finlandja matul il-perjodu 2000 sa l-2005.Abbażi b'mod partikolari tad-disponibbiltà ta’ programmi oħra ta’ assistenza li jagħmlu tajjeb għall-kundizzjonijiet klimatiċi li fihom jaħdmu l-bdiewa Finlandiżi, il-ħtieġa li jkunu evitati kumpens doppju u possibbilment it-tagħwiġ tal-kompetizzjoni minħabba l-iskema nazzjonali ta’ assistenza, qed jiġi propost li titneħħa l-possibbiltà li l-Finlandja tagħti assistenza nazzjonali għaż-żrieragħ u ż-żerriegħa taċ-ċereali mill-2011 ’il quddiem, ħlief għaż-żerriegħa tal-Ħaxix ta’ l-għalf li l-assistenza għalih twaqqfet fl-2006. L-Artikolu 8(2) tar-Regolament tal-Kunsill (KE) Nru 1947/2005 dwar l-organizzazzjoni komuni tas-suq fiż-żrieragħ u li jirrevoka r-Regolamenti (KEE) Nru 2358/71 u (KEE) Nru 1674/72 qed jiġi emendat skond dan.2007/0109 (CNS)Proposta għalREGOLAMENT TAL-KUNSILLli jemenda r-Regolament (KE) Nru 1947/2005, dwar l-assistenza nazzjonali moghtija mill-Finlandja għaż-żrieragħ u ż-żerriegħa taċ-ċerealiIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 36 u, t-tielet subparagrafu ta' l-Artikolu 37(2) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew[4],Billi:(1) Skond l-Artikolu 8(2) tar-Regolament tal-Kunsill (KE) Nru 1947/2005 tat-23 ta’ Novembru, 2005, dwar l-organizzazzjoni komuni tas-suq fiż-żrieragħ u li jirrevoka r-Regolamenti (KEE) Nru 2358/71 u (KEE) Nru 1674/72[5], il-Finlandja tista’, suġġetta għal awtorizzazzjoni mill-Kummissjoni, tagħti assistenza għal ċerti kwantitajiet ta’ żrieragħ u żerriegħa taċ-ċereali prodotti fil-Finlandja minħabba l-kundizzjonijiet klimatiċi speċifiċi tagħha.(2) Abbażi tat-tagħrif mibgħut mill-Finlandja lill-Kummissjoni, il-Kummissjoni bagħtet rapport[6] lill-Kunsill, b'konformità mat-tieni subparagrafu ta' l-Artikolu 8(2), tar-Regolament (KE) Nru 1947/2005. Dak ir-rapport juri li l-produtturi taż-żrieragħ u ż-żerriegħa taċ-ċereali fil-Finlandja għandhom aċċess għal skemi oħra ta’ assistenza u jibbenefikaw minnhom, li jagħmlu tajjeb għall-kundizzjonijiet klimatiċi li fihom jaħdmu l-bdiewa Finlandiżi.(3) Ir-rapport juri wkoll li l-volum tal-produzzjoni taż-żrieragħ taċ-ċereali fil-Finlandja esperjenza xejra ’l fuq u li l-kwantità importata taż-żrieragħ taċ-ċereali hija żgħira mqabbla mal-kwantità prodotta lokalment. Barra minn hekk, ir-rapport jagħti xhieda li turi li meta l-produzzjoni taż-żrieragħ imkabbra lokalment naqset, l-importazzjonijiet żdiedu u viċiversa, li jwassal għall-konklużjoni li s-sostituzzjoni taż-żrieragħ lokali bi żrieragħ importati hija possibbli u li l-assistenza nazzjonali Finlandiża taf tikkawża tagħwiġ tal-kompetizzjoni mal-prodotti importati.(4) Iż-żerriegħa tal-Ħaxix ta’ l-għalf hija mmultiplikata fil-Finlandja f’kundizzjonijiet kważi mill-aqwa u kompetittivi. Iż-żamma ta’ l-għajnuna akkoppjata għall-produzzjoni tal-Ħaxix ta’ l-għalf jipprovdi inċentiv għall-produzzjoni taż-żrieragħ tal-Ħaxix ta’ l-għalf fil-Finlandja. L-għoti ta’ assistenza nazzjonali liż-żrieragħ tal-Ħaxix ta’ l-għalf għandu, għaldaqstant, jieqaf.(5) Minħabba r-raġunijiet imsemmija hawn fuq u sabiex is-suq uniku jiffunzjona kif suppost, jixraq li titwaqqaf il-possibbiltà li l-Finlandja tagħti assistenza nazzjonali għaż-żrieragħ u ż-żerriegħa taċ-ċereali. Madankollu, sabiex il-bdiewa fil-Finlandja jingħataw l-opportunità li jħejju għal sitwazzjoni fejn ma jkunx hemm assistenza nazzjonali, ikun jixraq li tingħata assistenza għall-produzzjoni taż-żrieragħ u ż-żerriegħa taċ-ċereali, bl-eċċezzjoni taż-żrieragħ tal-Ħaxix ta’ l-għalf, matul perjodu aħħari, addizzjonali u transitorju, u mbagħad titneħħa.(6) Bil-għan li jkun hemm reviżjoni intermedja tas-sistema ta’ assistenza nazzjonali, il-Finlandja ikun jeħtiġilha tagħmel rapport dettaljat dwar ir-riżultati ta’ l-assistenza nazzjonali mogħtija.(7) Ir-Regolament (KE) Nru 1947/2005 għandu, għaldaqstant, jiġi emendat skond dan,ADOTTA DAN IR-REGOLAMENT:Artikolu 1Fl-Artikolu 8 tar-Regolament (KE) Nru 1947/2005, il-paragrafu 2 jiġi sostitwit b’dan il-ġej:“2. Il-Finlandja tista’, suġġetta għal awtorizzazzjoni mill-Kummissjoni, tagħti assistenza għal ċerti kwantitajiet ta’ żrieragħ, bl-eċċezzjoni taż-żrieragħ tal-Ħaxix ta’ l-għalf ( Phleum pratense L. ), u għal ċerti kwantitajiet ta’ żerriegħa taċ-ċereali mkabbra biss fil-Finlandja sa u inkluża l-ħsad ta’ l-2010.Sa mhux aktar tard mill-31 ta’ Diċembru, 2008, il-Finlandja għandha tibgħat lill-Kummissjoni rapport dettaljat dwar ir-riżultati ta’ l-assistenza awtorizzata.”Arti kolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell, …Għall-KunsillIl-President [1] ĠU L 246, 5.11.1971, p. 1. Ir-Regolament kif l-aħħar emendat bir-Regolament (KE) Nru 1782/2003 (ĠU L 270, 21.10.2003, p. 1). Revokat u sostitwit bir-Regolament tal-Kunsill (KE) Nru 1947/2005. (ĠU L 312, 29.11.2005, p.3.)[2] ĠU L 21, 23.1.2001, p. 17.[3] ĠU L 21, 23.1.2001, p. 18.[4] ĠU C …, …, p. …[5] ĠU L 312, 29.11.2005, p. 3.[6] COM(2007)